Azteka ralo

La Azteka ralo (aŭ laŭ la latina scienca nomo Rallus tenuirostris, nomita ankaŭ Mallongbeka ralo, kaj ankaŭ Meksika ralo) estas birdospecio de la familio Raledoj kaj genro Ralo (Rallus). Ĝi estas endemia en centra Meksiko.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla  ĉe:  Alirita la 7an de Aŭgusto, 2022 

Taksonomio kaj sistematiko
La Azteka ralo estis dekomence traktita kiel samspecia kun tio kio estas nun la Longbeka ralo (R. longirostris), la Ralo de Ridgway (R. obsoletus), la Eleganta ralo (R. elegans), kaj la Krepitoralo (R. crepitans), kaj pli ĵuse samspecia kun la Eleganta ralo. Ĉiuyj taksonomiaj sistemoj nun interkonsentas, ke ĉiu el la kvin estas aparta specio bazite sur studo de 2013 kiu priskribis iliajn diferencajn genetikojn kaj morfologiojn.Chesser, R. T., S. M. Billerman, K. J. Burns, C. Cicero, J. L. Dunn, B. E. Hern ndez-Ba os, R. A. Jim nez, A. W. Kratter, N. A. Mason, P. C. Rasmussen, J. V. Remsen, Jr., and K. Winker. 2023. Check-list of North American Birds (online). American Ornithological Society. Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 Multaj sistemoj traktas ĝin kiel plej proksime rilata al la Ralo de Ridgway.del Hoyo, J., N. Collar, kaj D. A. Christie (2020). Aztec Rail (Rallus tenuirostris), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 22an de Novembro, 2022

La Azteka ralo estas monotipa.

Aspekto
La Azteka ralo estas 33 ĝis 42 cm longa. Maskloj pezas 271 ĝis 331 g kaj inoj 220 ĝis 268 g. Ambaŭ seksoj havas similan plumaron. La specio havas malhelajn kaj helajn morfojn. La malhela morfo havas tre brunajn suprajn partojn kun nigrecaj markoj sur la dorso. Ĝi havas palrozecan vangostrion kaj blankajn mentonon kaj gorĝon. Ĝiaj subaj partoj estas ruĝecaj kun obtuze bruna kaj blanka ĝis rozeca cinama strio sur la flankoj kaj blankaj subvostaj kovriloj. La subaj partoj de la hela morfo havas pale blankan centron kun rozeca cinama nuanco. Junuloj havas pli senkolorajn kaj malhelajn suprajn partojn kaj pli palajn subajn partojn ol plenkreskuloj.

Distribuado kaj habitato
La Azteka ralo troviĝas preskaŭ nur en centra Meksiko, en areo pli malpli limigita per Nayarit, San Luis Potosí, Veracruz, kaj Guerrero. Tamen, inter 2013 kaj 2017 oni dokumentis multajn registrojn en Chihuahua, ĉefe en la valo de la rivero San Pedro (Chihuahua). La Azteka ralo vivas kaj en laŭsezonaj kaj permanentaj nesalakvaj marĉoj de altaj teroj. Laŭ alto ĝi gamas el 800 m ĝis almenaŭ 2500 m.

Referencoj

Kategorio:Raledoj
Kategorio:Birdoj de Meksiko
Kategorio:Birdoj de Centra Ameriko